OpenLLM-France/wikimedia huggingface dataset:
# All-Star

En termes esportius, un All-Star es refereix a l'equip seleccionat a partir dels millors jugadors de cadascuna de les posicions, dins d'un esport d'equip, com el bàsquet o el futbol. També es refereix a la llista dels millors participants en esports individuals, com el golf o les carreres.
Les celebracions, on s'acostumen a seleccionar aquests equips, es realitzen un o dos cops a l'any, tenint l'espectacle com a màxima fita, així com fer un homenatge als millors jugadors de l'any.
A Espanya destaca l'All-Star de la Lliga ACB. Als Estats Units, aquestes celebracions tenen molta més repercussió mediàtica, amb celebracions de l'estil del partit de les estrelles de l'NBA, entre les conferències de l'Est i de l'Oest, o el Major League Baseball All-Star Game, de beisbol.

## Vegeu també

* All-Star Weekend de l'NBA
* All-Star Game de l'NBA

## Enllaços externs

* Major League Baseball All-Star Game
* Pàgina Oficial de l'NBA
* Pàgina Oficial de la Lliga ACB
# Beldiúguino

Beldiúguino - Бельдюгино (rus) - és un poble de l'óblast de Smolensk, a Rússia, que el 2007 tenia 37 habitants.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Apologize

«Apologize» és el primer senzill de l'àlbum debut de la banda nord-americana OneRepublic titulat Dreaming Out Loud i el remix d'aquesta cançó va ser el tercer senzill de l'àlbum Shock Value de Timbaland, llançat durant el tercer quart del 2007.
La cançó va ser més reproduïda a la ràdio de la història de la llista Mainstream Top 40 dels Estats Units, amb més de 10.394 reproduccions en una setmana, fins que va ser superada per la cançó «Bleeding Love» de Leona Lewis, que també havia estat coescrita per Tedder. Va ser un gran hit a nivell internacional en arribar al nombre de vendes en 16 estats, entre ells, Austràlia, Àustria, Canadà, Alemanya, Itàlia, Nova Zelanda, Suècia, Turquia i els Països Baixos. Es va mantenir en la primera posició durant vuit setmanes consecutives en la llista Billboard Pop 100. També va arribar a la segona posició de la Billboard Hot 100 i es mantingué en el Top 10 durant vint-i-cinc setmanes, i estigué 13 setmanes com a número u del Canadà. El grup va ser nominat al Premi Grammy a la millor interpretació pop vocal per un duet o grup per "Apologize". Va ser el single més important de la banda OneRepublic als Estats Units fins al llançament de «Counting Stars» el 2013.
La cançó ha estat versionada per diversos artistes com Luke Bryan a l'àlbum Doin' My Thing. També la vocalista estatunidenca Taylor Swift en el seu àlbum del directe Speak Now: World Tour Live. A Europa, la banda sueca de metal All Ends va versionar la cançó en el seu àlbum All Ends i el grup neerlandès de música metal simfònic Within Temptation durant la seva promoció del seu espectacle pel seu 15è aniversari, Elements.

## Versió Timbaland
### Llista de reproducció
#### Single CD #1 (Regne Unit i Europa)

* "Apologize" (Remix Timbaland) – 3:04
* "Give It To Me" (Laugh At 'Em) (Remix Radio Edit) (amb Justin Timberlake i Jay Z) – 3:16

#### Single CD #2 (Regne Unit i Europa)

* "Apologize" (Remix Timbaland) – 3:04
* "Apologize" – 3:27
* "The Way I Are" (OneRepublic Remix) (amb Keri Hilson) – 4:03
* "Apologize" (Videoclip) – 3:10

#### single CD a Austràlia

* "Apologize" (Remix Timbaland) – 3:04
* "Apologize" – 3:27

## Data de llançament

| Àrea | Data |
| Estats Units | 17 de setembre de 2007 |
| Països Baixos | 20 d'octubre 2007 |
| Regne Unit | 29 d'octubre de 2007 |
| Europa | 9 de novembre 2007 |
| Austràlia | 19 de novembre de 2007 |

## Referències

* ↑ «Lady Gaga Sets Latest Chart Record». Billboard.com [Consulta: 15 setembre 2011].
* ↑ Grein, Paul «Chart Watch Extra: Top 20 songs in digital history». Yahoo!, 06-08-2010 [Consulta: 6 agost 2009]. «Còpia arxivada». Arxivat de l'original el 2010-08-15. [Consulta: 1r gener 2016].
* ↑ , Luke Bryan Covers OneRepublic's Apologize
# Perlodes norvegica

Perlodes norvegica és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Euràsia.

## Referències

* ↑ Banks, 1903. Ent. News 14:241.
* ↑ uBio (anglès)
* 1 2 Kempny, 1900. Verh. Zool. Bot. Ges. Wien 50:85-99 .
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
* Perlodidae Species Listing Arxivat 2010-08-06 a Wayback Machine. (anglès)
# Grívenskaia

Grívenskaia - Гривенская (rus) - és una stanitsa del krai de Krasnodar, a Rússia. Es troba a la vora dels rius Protoka i Anguélinski. És a 42 km al nord-oest de Kalíninskaia i a 95 km al nord-oest de Krasnodar.
Pertanyen a aquesta stanitsa els khútors de Priguibski i Lébedi.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Carrer de la vila Arxivat 2016-03-03 a Wayback Machine. a Panoramio
* L'Anguélinski al seu pas per Grívenskaia Arxivat 2016-03-03 a Wayback Machine. en Panoramio
# Partit Conservador

«Partit Conservador» té aquests significats:
* Partit Conservador Gal·lès (Plaid Geidwadol Cymru), secció gal·lesa del Partit Conservador del Regne Unit.
* Partit Conservador (Regne Unit), partit del Regne Unit.
* Partit Conservador Escocès (Scottish Conservative & Unionist Party) secció escocesa del Partit Conservador Britànic.
* Partit Conservador de Noruega (Høyre), partit polític conservador noruec fundat el 1884 per Emil Stang.
* Partit Republicà Conservador (PRC), partit polític creat a Espanya el 1932 per Miguel Maura.
* Partit Liberal Conservador, un dels dos partits del sistema turnista propi de la Restauració espanyola de 1874.
* Partit Conservador (Romania) (Partidul Conservator, PC), partit polític de Romania.
* Partit Conservador del Canadà (Conservative Party of Canada, Parti conservateur du Canada), partit polític canadenc.
* Partit Conservador Popular Alemany (KVP, Konservative Volkspartei), partit polític alemany.
* Partit Popular Conservador (Det Konservative Folkeparti), partit polític de Dinamarca.
* Partit Conservador de Geòrgia (Sak’art’velos Konservatiuli Partia, SKP) partit polític de Geòrgia.
* Partit Conservador de Nova Zelanda (Conservative Party of New Zealand), partit polític neozelandès.
* Partit Conservador (Andorra).
# Gorki

«Gorki o Gorky» té aquests significats:
# Granota híbrida de Graf

La granota híbrida de Graf (Pelophylax kl. grafi) és un amfibi anur de la família Ranidae. No té la categoria nomenclatural d'espècie com a tal, sinó que es tracta d'una kleptoespecie, pel seu complex origen hibridogènetic.
És molt similar a la granota verda pel que fa a coloració i aspecte, encara que lleugerament més gran. El seu comportament i hàbitat també coincideixen amb els de la granota verda, igual que la seva àrea de distribució, obligada per les seves necessitats reproductives.

## Hàbitat

És una espècie endèmica franc-ibèrica, la distribució se superposa a la de granota comuna, ja que la necessita per reproduir-se. Es troba al nord-est de la península Ibèrica -Catalunya, Aragó, la Rioja, Navarra i País Basc- i sud de França, al sud de la vall del Roine.
Com la granota comuna, està molt lligada a les masses d'aigua més o menys permanents, on es reprodueix, podent ser trobada en basses, rierols, canals de reg, etc. També es troba en hàbitats terrestres com boscos, muntanya baixa, zones de cultiu i aiguamolls costaneres.
Les seves poblacions es troben en greu regressió a causa de la competència amb la granota europea comuna (Pelophylax ridibundus) que ha estat introduïda en la seva àrea de distribució. En els últims deu anys ha baixat un 30%, per la qual cosa està pròxima a ser catalogada com a «vulnerable». D'altra banda, les poblacions més meridionals es troben en expansió a través de les conques dels rius Ebre i Llobregat. A la zona navarresa de la vall de l'Ebre s'han localitzat poblacions en els afluents del marge dret, el que suggereix que la seva expansió contínua cap al Sur.

## Referències

* ↑ Tejedo et ál. (2009)
* ↑ Masó y Pijoan (2011)

## Bibliografia

* Crochet, P.A.; A. Dubois, A. Ohler & H. Tunner «Rana (Pelophylax) ridibunda Pallas, 1771, Rana (Pelophylax) perezi, Seoane, 1885 and their associate klepton (amphibia, Anura: morphological diagnoses and description of a new taxon.» (en anglès). Bull. Mus. natl. Hist. nat., 17, 1-2, 1995, pàg. 11-30.
* Dubois, A. «Species and “strange species” in zoology: Do we need a “unified concept of species”?» (en anglès). Comptes Rendus Palevol, 10, 2011, pàg. 77–94. Arxivat de l'original el 2012-06-27 [Consulta: 8 març 2015]. Arxivat 2012-06-27 a Wayback Machine.
* Plantilla:ASW
* Masó, A. y M. Pijoan. Anfibios y reptiles de la península ibérica, Baleares y Canarias. Barcelona: Omega, 2011, p. 848. ISBN 978-84-282-1368-4.
* Tejedo, M., I. Martínez-Solano, A. Salvador, M. García-París, E. Recuero Gil and P.A. Crochet (2009). «Pelophylax grafi. In: IUCN 2011. IUCN Red List of Threatened Species. Version 2011.2» (en anglès). [Consulta: 15 gener 2012].

## Vegeu també

* Llista d'amfibis i rèptils de Catalunya
# Secundum quid

En lògica, Secundum quid o generalització precipitada, és una fal·làcia que es comet en inferir una conclusió general a partir d'una evidència insuficient. Una generalització precipitada pot ser entesa com una mala inducció (sense cogència). Per exemple, considereu l'argument següent:
* El Joan és alt i és ràpid.
* La Maria és alta i és ràpida.
* El Matias és alt i és ràpid.
* Per tant, totes les persones altes són ràpides.
Concloure que totes les persones altes són ràpides, perquè n'hi hagi tres que ho siguin, és una generalització precipitada. És molt probable que hi hagi persones que siguin altes i que, no obstant això, no siguin ràpides.
El límit entre una generalització precipitada i una bona inducció de vegades pot ser difús, i establir un criteri clar per a distingir-les és part del problema de la inducció.

## Mostra esbiaixada

Una mostra esbiaixada és una mostra estadística que ha estat falsament considerada com la típica d'una població de la qual ha estat presa. Per exemple, algú pot dir: «A tothom li va agradar la pel·lícula» sense esmentar (o sense saber) que «tothom» era un grup d'admiradors del director de la pel·lícula.
Els sondejos en línia i les mostres per trucades voluntàries són un tipus particular d'aquest error, perquè les mostres estan implícitament preseleccionades o autoseleccionades. En el millor dels casos, això significa que participaran les persones que es preocupen més sobre l'assumpte en qüestió, i en el pitjor dels casos, només aquelles que visitin la pàgina web en què es fa el sondeig, sintonitzin la ràdio, llegeixin el diari, etc., al qual es faci la trucada.

## Vegeu també

* Problema de la inducció.
* Raonament inductiu.
* Accident invers

## Referències

* ↑ Douglas N. Walton. plausible argument in everyday conversation. SUNY Press, novembre 1992, p. 74 -. ISBN 9780791411575 [Consulta: 1r juliol 2011].
* 1 2 Vegeu el capítol 8« Sampling »aTindale, Christopher W. Fallaci and Argument Appraisal. Nova York: Cambridge University Press, 2007, p. 149-150.
# Gary Speed

Gary Andrew Speed MBE (8 de setembre de 1969 - 27 de novembre de 2011) fou un futbolista i entrenador gal·lès de la dècada de 1990.
Fou 85 cops internacional amb la selecció de Gal·les, de la qual posteriorment en fou seleccionador.
Pel que fa a clubs, defensà els colors de Leeds United FC, Everton FC, Newcastle United FC, Bolton Wanderers FC i Sheffield United FC.
El 27 de novembre de 2011 fou trobat mort penjat al garatge de casa seva. La causa de la mort indicava que es va suïcidar.

## Palmarès
### Leeds United FC

* Football League First Division: 1991-92
* FA Charity Shield: 1992
* Football League Second Division: 1989-90

## Referències

* ↑ Sky Sports Football Yearbook 2012-2013. 43rd. Londres: Headline, 2012, p. 980. ISBN 978-0-7553-6356-8.
* ↑ Alpuin, Luis Fernando Passo. «Wales – Record International Players». Rec.Sport.Soccer Statistics Foundation, 20-02-2009. [Consulta: 3 desembre 2011].
* ↑ Courtney, Barrie. «Wales – International Results 1990–1999». Rec.Sport.Soccer Statistics Foundation, 20-05-2004. [Consulta: 2 desembre 2011].
* ↑ Courtney, Barrie. «Wales – International Results 2000–2005». Rec.Sport.Soccer Statistics Foundation, 02-03-2005. [Consulta: 2 desembre 2011].
* ↑ Szczepanik, Nick «Gary Speed obituary». The Guardian, 27-11-2011 [Consulta: 2 desembre 2011].
* ↑ The PFA Footballers' Who's Who 2009–10. Mainstream Publishing, 2009, p. 386. ISBN 978-1-84596-474-0.
* ↑ «Footballing world pays tribute to Gary Speed». BBC Sport, 28-11-2011 [Consulta: 3 desembre 2011].
# Grass Valley (Oregon)

Grass Valley és una població dels Estats Units a l'estat d'Oregon. Segons el cens del 2000 tenia 171 habitants.

## Demografia

Segons el cens del 2000, Grass Valley tenia 171 habitants, 75 habitatges, i 47 famílies. La densitat de població era de 124,6 habitants per km².
Dels 75 habitatges en un 26,7% hi vivien nens de menys de 18 anys, en un 49,3% hi vivien parelles casades, en un 12% dones solteres, i en un 37,3% no eren unitats familiars. En el 34,7% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,96.
Per edats la població es repartia de la següent manera: un 24% tenia menys de 18 anys, un 5,8% entre 18 i 24, un 22,2% entre 25 i 44, un 21,6% de 45 a 60 i un 26,3% 65 anys o més.
L'edat mediana era de 44 anys. Per cada 100 dones de 18 o més anys hi havia 80,6 homes.
La renda mediana per habitatge era de 25.417$ i la renda mediana per família de 31.250$. Els homes tenien una renda mediana de 41.250$ mentre que les dones 30.417$. La renda per capita de la població era de 13.843$. Aproximadament el 6% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grass Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Grass Valley». American Fact Finder. Oficina del Cens dels Estats Units, 12-01-2010.
# Schönau-Berzdorf

Schönau-Berzdorf és un municipi alemany que pertany a l'estat de Saxònia. Es troba a uns 9 km al sud-oest de Görlitz i 15 km a l'est de Löbau. Comprèn el districte de Kiesdorf auf dem Eigen.
# Graswijk

Graswijk és un vilatge del municipi d'Assen, a la província de Drenthe, Països Baixos. Va ser esmentat per primera vegada a la dècada de 1850, i significa barri prop de l'herba.

## Referències

* ↑ «Postcode 9405 in Assen» (en neerlandès). Postcode bij adres. [Consulta: 10 març 2022].
* ↑ «Graswijk» (en neerlandès). Etymologiebank. [Consulta: 10 març 2022].
# Grat

* Per a altres significats, vegeu «Grat (desambiguació)».
Grat (Gratus) fou un soldat de la guàrdia pretoriana de Calígula que fou el que va trobar a Claudi amagat a palau després de l'assassinat de l'emperador i el va portar als soldats presentant-lo com un Germànic, l'hereu més adequat de l'imperi el tron del qual havia quedat vacant (Suetoni, Cl. 10; Dió Cassi. lx. ].)
Viccionari
# Scomberomorus niphonius

Scomberomorus niphonius és una espècie de peix de la família dels escòmbrids i de l'ordre dels perciformes.

## Morfologia

Els mascles poden assolir els 100 cm de longitud total i els 7.100 g de pes.

## Distribució geogràfica

Es troba des de les aigües subtropicals i temperades de la Xina, el Mar del Japó i la Mar Groga fins a Vladivostok.

## Referències

* 1 2 FishBase (anglès)
# Carles Asensio Monrabà

Carles Asensio Monrabà (Sant Celoni, 1979) és un cineasta i artista català. És, juntament amb Luís Buñuel i Pere Portabella, un dels tres cineastes de l'estat espanyol l'obra dels quals forma part de la col·lecció permanent del MoMA.
Així mateix, l'Institut Cervantes va incloure el seu projecte Cinema Mundial 1957-2007 en el seu cicle itinerant D-Generaciones per Roma, Moscou, Casablanca i Xangai. Cinema Mundial 1957 - 2007 és un documental sobre la història de la sala de cinema de Sant Celoni, en el que van treballar diferents membres de la seva família com a taquillers i acomodadors, i que va tancar definitivament les seves portes l'any 2007.
El 2010, el Consell Nacional de Cultura i de les Arts (CoNCA) de la Generalitat de Catalunya li va concedir la Beca d'Investigació i Creació 2010 per al projecte de vídeo-instal·lació Restauració del Temps Modern, sobre la figura de Chaplin, conjuntament amb Miguel Errazu.

## Filmografia
### Ficció

* For Ever Lola (curtmetratge, 2008
* Revival (curtmetratge, 2008)
* Extrapeplum (curtmetratge, 2009)
* Rita H. Exploit! (curtmetratge, 2012)
* El azul del cielo (llargmetratge, 2017)

### Documental

* DDLMYLP, (llargmetratge, 2011)

## Referències

* ↑ «MoMA - The Museum of Modern Art» (en anglès). MoMA. [Consulta: 17 setembre 2017].
* ↑ Cervantes, Instituto. «Proyección de cine - Cinema mundial 1957-2007 - Instituto Cervantes de Roma». [Consulta: 15 setembre 2017].
* ↑ Cervantes, Instituto. «Proyección de cine - Cinema mundial 1957-2007 - Instituto Cervantes de Moscú». [Consulta: 15 setembre 2017].
* ↑ Cervantes, Instituto. «Proyección de cine - Cinema mundial 1957-2007 - Instituto Cervantes de Casablanca». [Consulta: 15 setembre 2017].
* ↑ Cervantes, Instituto. «电影放映 - Cinema mundial 1957-2007 - Instituto Cervantes de 北京». [Consulta: 15 setembre 2017].
* ↑ «Roden un documental sobre la història del Cinema Mundial». L'actualitat del Baix Montseny, 16-03-2007, pàg. 6.
* ↑ CoNCA - Consell Nacional de la Cultura i de les Arts Memòria 2010, pàg. 98.
* ↑ «Carles Asensio». [Consulta: 15 setembre 2017].
* ↑ «DDLMYLP, un film de Carles Asensio» (en castellà). Museo de Arte Carrillo Gil. [Consulta: 15 setembre 2017].
# Cantó de Trainhac

El cantó de Trainhac és un cantó francès del departament de la Corresa, situat al districte de Tula. Té 12 municipis i el cap és Trainhac.

## Municipis

* Afièu
* Chambaret
* L'Egleisa aus Bòscs
* La Cela
* Olonsac
* Madranjas
* Pairiçac
* Rilhac de Trainhac
* Sent Alari de las Corbas
* Sodena e la Vinadièra
* Trainhac
* Ves

## Història

Llista dels consellers generals successius :
| Data d'elecció | Identitat | Partit |
| 1973-1979 | M. Chaumeil | PCF |
| 1979- | Daniel Chasseing | RPR, després UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 5.961 | 6.688 | 6.122 | 5.722 | 5.253 | 4.901 | 4.941 |
# Casas de Benítez

Casas de Benítez és un municipi del sud província de Conca, a la comunitat autònoma de Castella la Manxa, concretament a 106 km de Conca. En el cens de 2007 tenia 1096 habitants i un territori de 46,76 km². El codi postal és 16707.
# Casarrubios del Monte

Casarrubios del Monte és un municipi de la província de Toledo, a la comunitat autònoma de Castella la Manxa. Limita amb El Álamo i Batres, en la província de Madrid, i Carranque, El Viso de San Juan, Chozas de Canales, Camarena, Las Ventas de Retamosa, La Torre de Esteban Hambrán, Méntrida i Valmojado, a la de Toledo.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.506 | 2.671 | 2.765 | 2.942 | 3.166 | 3.325 | 3.769 | 3.926 | 4.006 | 4.321 |

## Administración

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Luis Mayoral Serrano | UCD | 19/04/1979 |
| 1983 - 1987 | José Antonio García López | AP/PDP/UL | 28/05/1983 |
| 1987 - 1991 | José Arroyo García | PSOE | 30/06/1987 |
| 1991 - 1995 | José Arroyo García | PSOE | 15/06/1991 |
| 1995 - 1999 | José Arroyo García (11/03/1997) Gabriel Pasero Arroyo | PSOE IU | 17/06/1995 |
| 1999 - 2003 | José Arroyo García | PSOE | 03/07/1999 |
| 2003 - 2007 | María Teresa Paz Zarzuelo | PSOE | 14/06/2003 |
| 2007 - 2011 | María Noemí López García | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Cardenal cuixanegre

El cardenal cuixanegre (Pheucticus tibialis) és un ocell de la família dels cardinàlids (Cardinalidae).

## Hàbitat i distribució

Habita la selva pluvial a les muntanyes de Costa Rica i oest de Panamà.

## Referències

* ↑ «Cardenal cuixanegre». Cercaterm. TERMCAT, Centre de Terminologia. Rev. 15/10/2022(català)
# Carlos Galarreta Lázaro

Carlos Galarreta Lázaro (Ramales de la Victoria, 10 de novembre de 1967) va ser un ciclista espanyol que fou professional entre 1990 i 1995. La principal victòria de la seva carrera fou la Volta a Múrcia de 1993.

## Palmarès

* 1991
** Vencedor d'una etapa a la Ruta del Sud
* 1993
** 1r de la Volta a Múrcia

### Resultats a la Volta a Espanya

* 1993. 78è de la classificació general
* 1994. 80è de la classificació general

### Resultats al Giro d'Itàlia

* 1995. 100è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Castell de Llorenç

* Per a altres significats sobre el castell a la Noguera, vegeu «Castell de Llorenç de Montgai».
El castell de Llorenç és un edifici de Llorenç del Penedès (Baix Penedès) declarat bé cultural d'interès nacional.

## Descripció

Fou restaurat i gairebé del tot renovat el 1792, el 1848 i recentment. Ara és un edifici fantasiós, que conserva una antiga torre rodona adossada.
El castell presenta un baluard amb porta d'arc de mig punt dovellat, damunt del qual hi ha la data 1848 i una pedra que té relleus amb castells de tres torres dins d'uns arcs gòtics. Tant al costat dret com a l'esquerra del baluard hi ha unes torres cilíndriques. A l'interior hi ha un gran pati de forma quadrada.
Les dues ales de l'edifici presenten una sèrie de portalades que són rematades per una barana de pedra que descriu motius gòtics, exceptuant la de l'esquerra que té, a més, un porxo d'arcs en forma de flama. Els cos central de l'edifici presenta dues portalades d'arc de mig punt. Damunt, i tapant parcialment les dovelles dels arcs hi ha: a la dreta un balcó de ferro forjat amb una porta balconera i trencaaigües, i a l'esquerra un balcó amb dues portes balconeres. A l'interior es poden observar una sèrie d'arcs de mig punt de caràcter molt antic. També hi ha al pati del darrere una gran torre cilíndrica emmerletada.

## Història

Era un castell termenat documentat el 1352.
El lloc de Llorenç era situat dins el terme de Castellví de la Marca. Hi ha qui afirma que pels anys 1027-1037 Mir Llop Sanç que tenia el Castell de Banyeres, es titulava senyor del castell i de les terres de Llorenç. Al segle xii hi ha certes persones que es diuen Llorenç (Ramón de Llorenç), però el castell no tindrà notícies documentals concretes fins al segle xiv.
El 1371 el rei Pere el Cerimoniós va vendre la jurisdicció dels castells de Llorenç i Lleger a Bernat Tous. Els Tous van tenir el castell fins que Beatriu de Tous fou la darrera possessora per manca de successió masculina directa. Després el castell passà a mans de la vídua de Llàtzer Desbosc i de Vilagaia fins a l'any 1671 en el qual moria Frederic Desbosc i de Sant Vicenç.
Al segle xviii fou propietat dels Foixà i després dels barons de Maldà. Posteriorment fou restaurat i encara que té la data de 1848, hom pensa que la restauració és posterior.

## Referències

* 1 2 3 4 5 6 7 «Castell de Llorenç». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Castell de Llorenç». Mapa de recursos culturals. Diputació de Tarragona.
# Casar de Palomero

Casar de Palomero és un municipi de la província de Càceres, a la comunitat autònoma d'Extremadura (Espanya).